Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: 
Paragraph Index: 1088

(3) Az alkalmazandó rendelkezéseket, az egyes rendelkezések maradéktalan megvalósításához vezető szakaszokat, a szükséges intézkedéseket és az egyes szakaszok befejezésének időpontjait, illetve — kivételesen — az egyes szakaszok befejezését jelző véletlenszerű eseményeket a T Függelék tartalmazza, az átmeneti megállapodásokat igénylő Szerződő Felek szerinti felsorolásban. Minden felsorolt Szerződő Fél a Függelékben felsorolt határidők szerint hozza meg az említett intézkedéseket. Azok a Szerződő Felek, amelyek ideiglenesen felfüggesztették kötelezettségeik betartását az (1) bekezdésnek megfelelően, kötelezik magukat arra, hogy 2001. július 1-jéig maradéktalanul megfelelnek a vonatkozó kötelezettségeiknek. Ha különleges körülmények miatt egy Szerződő Fél szükségesnek tartja, hogy az átmeneti felfüggesztés időtartama meghosszabbítását vagy új, a T Függelékbe még fel nem vett átmeneti felfüggesztést kérjen, a Charta Konferencia határoz a T Függelék módosítását igénylő kérelemről.

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes